Komission asetus (EY) N:o 2257/94, annettu 16 päivänä syyskuuta 1994, banaanien laatuvaatimuksista (ETAn kannalta merkityksellinen teksti)



Virallinen lehti nro L 245 , 20/09/1994 s. 0006 - 0010

Suomenk. erityispainos Alue 3 Nide 61 s. 0052

Ruotsink. erityispainos Alue 3 Nide 61 s. 0052



KOMISSION ASETUS (EY) N:o 2257/94, annettu 16 päivänä syyskuuta 1994, banaanien laatuvaatimuksista (ETAn kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (EY) N:o 3518/93(2), ja erityisesti sen 4 artiklan, sekä katsoo, että asetuksella (ETY) N:o 404/93 on vahvistettu yhteiset laatuvaatimukset tuoreina kulutettaviksi tarkoitetuille banaaneille, jauhobanaaneja lukuun ottamatta; näiden vaatimusten tavoitteena on varmistaa, että markkinoilla saatavilla olevat tuotteet ovat yhdenmukaisia ja laadultaan tyydyttäviä, erityisesti yhteisössä korjattavien banaanien osalta, joiden kohdalla on pyrittävä parantamaan laatua, yhteisössä kaupan pidettävien lajikkeiden ja kaupan pitämiseen liittyvien käytäntöjen moninaisuuden vuoksi olisi vahvistettava vähimmäisvaatimukset vihreiden kypsyttämättömien banaanien osalta, sanotun kuitenkaan rajoittamatta toiseen kaupan pitämisen vaiheeseen sovellettavien vaatimusten myöhempää vahvistamista; viikunabanaanit eivät kuulu yhteisön vaatimusten soveltamisalaan ominaispiirteidensä ja tavan, jolla niitä pidetään kaupan, vuoksi, banaaneja tuottavat jäsenvaltiot joissa banaaneja tuotetaan, soveltavat tällä hetkellä alueellaan kansallisia vaatimuksia banaanin kaupan pitämisen eri vaiheissa; tuntuu olevan aiheellista vahvistettujen tavoitteiden kannalta sallia niiden tuotantoa ja ainoastaan kypsyttämättömiä vihreitä banaaneja myöhempiä vaiheita koskevien olemassa olevien säännösten voimassa pitäminen edellyttäen, että nämä säännökset eivät ole ristiriidassa yhteisön vaatimusten kanssa ja että ne eivät muodosta banaanien vapaan kaupan estettä yhteisössä, on otettava huomioon se, että ilmastollisista tekijöistä johtuvat epäsuotuisat tuotanto-olosuhteet yhteisössä Madeiran, Azorien, Algarven, Kreetan ja Lakonian alueilla aiheuttavat sen, että banaanit eivät siellä kehity vaadittuun vähimmäispituuteen; näissä tapauksissa kyseinen tuotanto voidaan pitää kaupan, mutta se on luokiteltava II-luokkaan, banaanin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla CN-koodiin 0803:sta kuuluviin banaaneihin, jauhobanaaneja, viikunabanaaneja ja jalostettaviksi tarkoitettuja banaaneja lukuun ottamatta, sovellettavat laatuvaatimukset on määrätty liitteessä I. Näitä vaatimuksia sovelletaan vapaaseen liikkeeseen laskemisvaiheessa kolmansista maista peräisin olevien tuotteiden osalta, purkuvaiheessa yhteisön ensimmäisessä satamassa yhteisöstä peräisin olevien tuotteiden osalta tai pakkaamohallista lähtövaiheessa tuoreina kuluttajille tuotantoalueilla toimitettavien tuotteiden osalta. 2 artikla Edellä 1 artiklassa tarkoitetut vaatimukset eivät estä soveltamasta kansallisia kaupan pitämisen myöhempien vaiheiden osalta annettuja säännöksiä, jotka: - eivät vaikuta kolmansista maista tai muilta yhteisön alueilta peräisin olevien tämän asetuksen vaatimusten mukaisten tuotteiden vapaaseen liikkuvuuteen ja - eivät ole ristiriidassa tämän asetuksen säännösten kanssa. 3 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 1994. Komission puolesta René STEICHEN Komission jäsen (1) EYVL N:o L 47, 25.2.1993, s. 1 (2) EYVL N:o L 320, 22.12.1993, s. 15 LIITE I BANAANIEN LAATUVAATIMUKSET I. TUOTTEEN MÄÄRITELMÄ Näitä vaatimuksia sovelletaan suvun Musa (AAA) spp. liitteessä II esitettyjen alaryhmien Cavendish ja Gros Michel lajikkeiden banaaneihin, jotka on tarkoitettu toimitettaviksi kuluttajille tuoreina kauppakunnostuksen ja pakkaamisen jälkeen, jauhobanaaneja, teolliseen jalostukseen tarkoitettuja tuotteita ja viikunabanaaneja lukuun ottamatta. II. LAATUA KOSKEVAT SÄÄNNÖKSET Näiden vaatimusten tarkoituksena on määritellä vihreiden kypsyttämättömien banaanien laatu kauppakunnostuksen ja pakkaamisen jälkeen. A. Vähimmäisvaatimukset Banaanien on kaikissa luokissa, ottaen huomioon kunkin luokan erityissäännökset ja sallitut poikkeamat, oltava: - vihreitä ja kypsyttämättömiä, - eheitä, - kiinteitä, - terveitä; kulutukseen kelpaamattomiksi mädäntyneitä tai pilaantuneita tuotteita ei sallita, - puhtaita, lähes vailla näkyviä vieraita aineita, - lähes vailla tuholaisia, - lähes vailla tuholaisten aiheuttamia vioituksia, - kannaltaan virheettömiä, vailla taittumista, sienitautien aiheuttamaa pilaantumista tai kuivumista, - vailla terälehtien jäännöksiä, - vailla epämuotoisuutta ja banaanien epätavallista kaarevuutta, - lähes vailla pintavikoja, - lähes vailla alhaisten lämpötilojen aiheuttamia vioituksia, - vailla epätavallista pintakosteutta, - vailla vierasta hajua ja/tai makua. Lisäksi käsissä ja tertuissa (käsien osissa) on oltava: - riittävä osuus tavanomaisesti värittynyttä, tervettä tyveä, joka ei ole sienitautien saastuttamaa, - siisti suora leikkauspinta, jossa ei ole irrotusjälkiä tai varren osia. Banaanien kehitys- ja kypsyysasteen on oltava sellainen, että: - ne kestävät kuljetuksen ja käsittelyn ja - saapuvat määräpaikkaan tyydyttävässä kunnossa niin, että ne kypsyttämisen jälkeen ovat kypsyysasteeltaan sopivia. B. Luokittelu Banaanit luokitellaan kolmeen jäljempänä määriteltyyn luokkaan. i) Extra luokka Tähän luokkaan luokiteltujen banaanien on oltava erittäin hyvälaatuisia. Niiden on oltava lajikkeeltaan ja/tai ominaispiirteiltään tyypillisiä. Banaaneissa ei saa olla virheitä, lukuun ottamatta hyvin pieniä pintavioituksia, joiden kokonaispinta-ala ei ylitä 1 cm2:ä hedelmän pinta-alasta, edellyttäen, että ne eivät vaikuta kunkin käden tai kunkin tertun yleisulkonäköön, laatuun, säilyvyyteen tai pakkauksen yleisilmeeseen. ii) I-luokka Tähän luokkaan luokiteltujen banaanien on oltava hyvälaatuisia. Niiden on oltava lajikkeeltaan ja/tai ominaispiirteiltään tyypillisiä. Banaaneissa saa kuitenkin olla seuraavia pieniä virheitä, edellyttäen, että ne eivät vaikuta kunkin käden tai kunkin tertun yleisulkonäköön, laatuun, säilyvyyteen tai pakkauksen yleisilmeeseen: - pienet muotovirheet, - pienet kuoren virheet, jotka aiheutuvat hankautumisesta, ja muut pienet pintavirheet, joiden kokonaispinta-ala ei ylitä 2 cm2:ä hedelmän pinta-alasta. Pienet virheet eivät missään tapauksessa saa vaikuttaa hedelmälihaan. iii) II-luokka Tähän luokkaan kuuluvat sellaiset banaanit, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset. Seuraavia virheitä voidaan sallia edellyttäen, että banaanit säilyttävät merkittävät laatu- ja säilyvyysominaisuutensa sekä yleisilmeensä: - muotovirheet, - naarmuuntumisesta, hankautumisesta tai muista syistä aiheutuvat kuoren virheet, joiden kokonaispinta-ala ei ylitä 4 cm2:ä hedelmän pinta-alasta. Virheet eivät missään tapauksessa saa vaikuttaa hedelmälihaan. III. KOKOLUOKITTELUA KOSKEVAT SÄÄNNÖKSET Kokoluokka määritetään: - hedelmän senttimetreinä ilmaistun pituuden mukaan, joka mitataan kuperalta puolelta kannan tyveen kiinnittymiskohdasta kärkeen, - hedelmän keskeltä sivujen väliltä pituusakselista kohtisuoraan mitatun poikkileikkauksen millimetreinä ilmaistun paksuusmitan mukaan. Pituuden ja paksuuden mittauksessa käytettävä vertailuhedelmä on: - keskellä oleva hedelmä, joka sijaitsee käden ulkorivissä, - kättä jaettaessa syntyvän leikkauspinnan vieressä oleva hedelmä tertun ulkorivissä. Vähimmäispituudeksi vahvistetaan 14 cm ja vähimmäispaksuudeksi 27 mm. Edellisessä alakohdassa säädetystä poiketen alle 14 cm:n pituisia banaaneja, jotka on tuotettu Madeiran, Azorien, Algarven, Kreetan ja Lakonian alueilla, voidaan pitää kaupan yhteisössä, mutta ne luokitellaan II- luokkaan. IV. SALLITTUJA POIKKEAMIA KOSKEVAT SÄÄNNÖKSET Kussakin pakkauksessa sallitaan tuotteita, jotka eivät täytä kyseisen luokan laatua ja kokoluokkaa koskevia vaatimuksia. A. Sallitut laatupoikkeamat i) Extra luokka 5 % lukumäärästä tai painosta banaaneja, jotka eivät vastaa tämän laatuluokan vaatimuksia, mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I-luokka 10 % lukumäärästä tai painosta banaaneja, jotka eivät vastaa tämän laatuluokan vaatimuksia, mutta jotka täyttävät II-luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II-luokka 10 % lukumäärästä tai painosta banaaneja, jotka eivät vastaa tämän laatuluokan vaatimuksia eivätkä vähimmäisvaatimuksia, lukuun ottamatta kulutukseen kelpaamattomiksi mädäntyneitä tai pilaantuneita tuotteita. B. Sallitut kokopoikkeamat Kaikissa laatuluokissa 10 % määrästä banaaneja, jotka eivät vastaa kokovaatimuksia, 14 cm:n vähimmäispituuden osalta 1 cm:n rajoissa. V. PAKKAAMINEN JA KAUPPAKUNNOSTUS A. Tasalaatuisuus Kunkin pakkauksen sisällön tulee olla tasalaatuista ja kussakin pakkauksessa tulee olla ainoastaan samaa alkuperää, lajiketta ja/tai tyyppiä ja laatua olevia banaaneja. Pakkauksesta näkyvän sisällön osan tulee edustaa koko sisältöä. B. Pakkaaminen Banaanit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien tulee olla uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupan merkinnöillä varustettujen materiaalien, erityisesti papereiden tai tarraetikettien, käyttö sallitaan, jos painatuksessa on käytetty myrkytöntä mustetta tai etiketin kiinnityksessä myrkytöntä liimaa. Pakkauksissa ei saa olla mitään vieraita aineita. C. Kauppakunnostus Banaanit tarjotaan myytäviksi käsinä ja terttuina (käsien osina), joissa on vähintään neljä hedelmää. Kunkin pakkauksen osalta sallitaan terttua kohden kaksi puuttuvaa hedelmää, jollei kantaa ole irrotettu, vaan se on leikattu siististi vahingoittamatta viereisiä hedelmiä. Riviä kohden sallitaan enintään yksi kolmen ominaispiirteiltään pakkauksen muiden hedelmien kaltaisen hedelmän terttu. Tuotantoalueilla banaaneja voidaan pitää kaupan kimppuina. VI. MERKITSEMISTÄ KOSKEVAT SÄÄNNÖKSET Jokaisen pakkauksen samalla sivulla tulee olla selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote - "banaaneja", mikäli sisältö ei ole näkyvissä, - lajikkeen tai tyypin nimi. C. Tuotteen alkuperä Kolmas alkuperämaa ja yhteisön tuotteiden osalta: - tuotantoalue, - kansallinen, alueellinen tai paikallinen kauppanimi (vapaaehtoinen). D. Kaupalliset tiedot - laatuluokka, - nettopaino, - kokoluokka vähimmäispituuden mukaan ilmaistuna, ja mahdollisesti enimmäispituus. E. Virallinen tarkastusmerkintä (vapaaehtoinen). LIITE II >VIITTAUS KAAVIOON>